[{"text_idx": "#000001", "text": "Baltimaade suurim ja innovaatilisim a\u0308rilinnak U\u0308lemiste City on kui varajane suvekuulutaja, mis tervitab saabuvat aastaaega julgelt ja teotahteliselt tulevikku vaatava pilguga."}, {"text_idx": "#000002", "text": "Linnakut igapa\u0308evaselt arendava meeskonna va\u0308rske naeratuse (loe: bra\u0308ndiuuenduse) ja tarmuka pilgu taga \u2013 vo\u0303i o\u0303igemini ees \u2013 seisab Ursel Velve. Pole po\u0303rmugi tavapa\u0308rane, et suurt kinnisvaraettevo\u0303tet juhib naisterahvas. U\u0308lemiste Citys alates veebruarikuust aga just nii on."}, {"text_idx": "#000003", "text": "\u201eNaudin projekte, kus aeg iial ei seisku ning kus kohtud pidevalt uute va\u0308ljakutsete ja vo\u0303imalustega. See siin on ta\u0308pselt selline to\u0308o\u0308. Po\u0303nev ja ettearvamatu,\u201c naeratab Mainor U\u0308lemiste AS-i vastne juhatuse esimees ka ise."}, {"text_idx": "#000004", "text": "Ursel Velve selgitab, et bra\u0308ndi uuendamine ei olnud mingil juhul eesma\u0308rk omaette, vaid kantud kiirest sisulisest arengust ning vajadusest luua fu\u0308u\u0308silises ja digitaalses keskkonnas u\u0308htne kliendikogemus. \u201cUus identiteet jutustab selgemalt meie ambitsiooni olla eestvedaja ja mo\u0303telda kastist va\u0308lja. Nagu teevad ka paljud meie linnaku innovaatilised ettevo\u0303tted.\u201d"}, {"text_idx": "#000005", "text": "\u201cMe ei panusta traditsioonilisele kinnisvaraarendusele, vaid keskkonna loomisele. Siin ei saa kehtida mo\u0303tteviis \u201cnii on alati tehtud\u201d. Meie talendid soovivad samuti pidevalt midagi uut kogeda ja areneda, seda ka to\u0308o\u0308-, o\u0303pi ja elukeskkonnas,\u201d ma\u0308rgib Velve. \u201cKo\u0303ik loodav peab moodustama neile, ettevo\u0303tetele, partneritele ja ku\u0308lalistele tervikliku va\u0308a\u0308rtuspakkumise.\u201d"}, {"text_idx": "#000006", "text": "\u201cKaasame keskkonna, teenusportfelli ja hoonete arendamisse toote- ja teenusdisainereid. Teeme koosto\u0308o\u0308d maailma u\u0308he juhtiva arhitektuuribu\u0308rooga Zaha Hadid. Ehk: loome linnaruumi, mis toetaks talentide arengut, aga samas mo\u0303juks atraktiivse turismimagnetina. Ko\u0303ik see kokku tekitab uusi va\u0308a\u0308rtusi ka Tallinnale ja Eestile tervikuna,\u201d peab Velve samuti oluliseks."}, {"text_idx": "#000007", "text": "Aina avatum on U\u0308lemiste City testkeskkonnana, millest soovitakse ajapikku kujundada omana\u0308oline teenus. \u201eKa riigil ja Tallinna linnal on eesma\u0308rk luua rohkem teadusarenduskeskusi. Soovime pakkuda kiiret kasvukeskkonda, kus testimine on tootearenduse loomulik osa. Ootame Volkswageni tuules siia teisigi rahvusvaheliste suurettevo\u0303tete innovatsiooniu\u0308ksusi. Nad saavad tagasisidet 13 000 talendilt ja ligi 500 ettevo\u0303ttelt,\u201c hindab Velve suurfirmade ja start-up\u2019ide koosluse mo\u0303lemapoolselt u\u0308ha va\u0308a\u0308rtuslikumaks."}, {"text_idx": "#000008", "text": "Velve lisab, et Test City kontseptsioon ei ole midagi eraldiseisvat, vaid ko\u0303ike loodavat saab linnakus ja\u0308rgi proovida vo\u0303i ette katsetada. Toodete ja teenuste testimine vo\u0303iks olla iga arenduse loomulik osa."}, {"text_idx": "#000009", "text": "U\u0308lemiste City Radar uuring tuvastas, et linnakus toimetavast 73 eri rahvusest va\u0308lismaalasest koguni 91% on ko\u0303rgharitud. Va\u0308he sellest, suur osa neist omab doktorikraadi. \u201eKartus, et Eestisse voolab sotsiaalabi vajav kontingent, va\u0308hemalt siin ku\u0308ll kuidagi po\u0303hjendatud ei ole. Vastupidi, koondame oma ala tippspetsialiste, kes loovad tervele u\u0308hiskonnale ligi kaks korda suuremat lisandva\u0308a\u0308rtust,\u201c u\u0308tleb Velve."}, {"text_idx": "#000011", "text": "Mullu avatud U\u0308lemiste Tervisemaja lo\u0303i Velve so\u0303nul vundamendi, kuhu rajada terviseinnovatsiooni ja -ennetusega seotud algatusi."}, {"text_idx": "#000012", "text": "\u201cU\u0308kski ettevo\u0303te ei saa olla terve ja o\u0303nnelik, kui tema inimesed ei ole terved ja o\u0303nnelikud. Parasjagu on 100 U\u0308lemiste City inimest Activate 100 projekti raames mentorite na\u0308puna\u0308idete ja\u0308rgi ha\u0308kkimas oma fu\u0308u\u0308silist, vaimset vo\u0303i sotsiaalset tervist. Juuni keskel toimuvad koosto\u0308o\u0308s Tartu U\u0308likooliga tervisemu\u0308ksatonid, mille abil lahendame nende tervise va\u0308ljakutseid nii fu\u0308u\u0308silises keskkonnas kui ettevo\u0303tete siseselt.\u201d"}, {"text_idx": "#000013", "text": "Ta toob va\u0308lja vahva va\u0308ljendi, mis linnakus populaarsust kogumas: to\u0308o\u0308l hoosolemine. \u201eTa\u0308napa\u0308eval soovitakse to\u0308o\u0308keskkonda, kus tagatud ka vo\u0303imalus vaimu puhata, kogukondlikult la\u0308bi ka\u0308ia ja teenuseid tarbida. Seepa\u0308rast ongi meie loodava innovatsiooni kese u\u0308hemo\u0303tteliselt inimene,\u201c so\u0303nab ettevo\u0303tte varasem arendus- ja innovatsioonijuht, kes omandanud Liverpooli u\u0308likoolis rahvusvahelise turunduse magistrikraadi."}, {"text_idx": "#000014", "text": "\u201eKoosto\u0308o\u0308s Tartu U\u0308likooliga talendi tervisemudeli loomine ja arendamine on maailmas ainulaadne. Just sel moel, tuginedes teadmiste- ja teaduspo\u0303hisusel ning la\u0308bimo\u0303eldusel, tahame erinevates valdkondades algatusi ellu rakendada ning ja\u0308rjest innustavamat talendikeskkonda luua.\u201c"}, {"text_idx": "#000015", "text": "Kogukonna vaimsele tervisele mo\u0303eldakse ka la\u0308bi erinevate roheprojektide. Velve to\u0303mbab ajalise paralleeli, meenutades Mainori looja U\u0308lo Pa\u0308rnitsa u\u0308ht paljudest julgetest otsustest."}, {"text_idx": "#000016", "text": "\u201eTa tegi esimesse eraparki meeletult suure investeeringu. Nu\u0308u\u0308d kogeme, et taoline mo\u0303tteviis on saanud u\u0308heks kutsuvaks tulukeseks. Soovime rohelisuse vo\u0308o\u0308ndit kindlasti edasi arendada,\u201c so\u0303nab Velve ja u\u0308ldistab: \u201eEsimese COVID-i laine ajal leidsid inimesed pa\u0308a\u0308setee RMK matkaradadelt. Tahaks kangesti loota, et autousk va\u0308heneb ja saame ka linnakeskkonna muuta ja\u0308rjest inimso\u0303bralikumaks.\u201c"}, {"text_idx": "#000017", "text": "Samamoodi omistatakse rohelist mo\u0303tteviisi juurutades vo\u0303tmeta\u0308htsust keskkonna ja\u0308tkusuutlikkusele. \u201eOleme Rohetiigri projekti u\u0308ks algatajatest. Na\u0308gime, et siinne keskkonna jalaja\u0308lg on va\u0308ga suur ning kaardistasime 30 valdkonda, kus saame olla tunduvalt ja\u0308tkusuutlikumad,\u201c ra\u0308a\u0308gib Velve. \u201cSaime teada, et U\u0308lemiste Citys kasutatakse aasta jooksul 13-korruselise maja mahus u\u0308hekordseid pakendeid. Suvel vo\u0303tame kasutusele Ringkarbi lahenduse, et teha esimesed sammud u\u0308hekordsetest pakenditest loobumise suunas.\u201d"}, {"text_idx": "#000020", "text": "U\u0308lemiste City esitles uuenduslikku Green City teenust, mis aitab ettevo\u0303tetel oma jalaja\u0308lge va\u0308hendada"}, {"text_idx": "#000021", "text": "U\u0308lemiste City uues Tervisemajas peeti sarikapidu"}, {"text_idx": "#000022", "text": "Pane ta\u0308hele! Liikluskorralduse muudatus 13. augustil"}, {"text_idx": "#000024", "text": "Ko\u0303nnikoosolekurada on ta\u0308ienenud po\u0303nevate atraktsioonide ja vo\u0303imalustega mugavalt koosolekut pidada"}, {"text_idx": "#000026", "text": "Parkimiskorralduse muudatus alates 1. oktoobrist"}, {"text_idx": "#000027", "text": "U\u0308lemiste Citys on nu\u0308u\u0308d koertepark"}, {"text_idx": "#000029", "text": "U\u0308lemiste City alustab rahvusvahelise hariduskompleksi ehitust"}, {"text_idx": "#000030", "text": "U\u0308lemiste terviselinnaku uus Tervisemaja sai nurgakivi"}, {"text_idx": "#000033", "text": "U\u0308lemiste Citys avati laste pa\u0308evahoid"}, {"text_idx": "#000034", "text": "U\u0308lemiste linnakus asus to\u0308o\u0308le ja\u0308tkusuutlikkuse andmestrateegia ja -mudeli andmeteadlane"}, {"text_idx": "#000035", "text": "U\u0308lemiste City viib ko\u0303ik bu\u0308roo-hooned tehisintellektipo\u0303hisele energiajuhtimisele"}, {"text_idx": "#000039", "text": "U\u0308lemiste linnaku uus maama\u0308rk on \u201eU\u0308lemiste tu\u0308drukust\u201c inspireeritud purskkaev"}, {"text_idx": "#000040", "text": "Va\u0308rskeimad uudised su\u0308ndmustest, teenustest ja uutest naabritest."}]